Напярэдадні Дня абаронцаў Айчыны карэспандэнты ”К” пабывалі ў самым “паэтычным” падраздзяленні нашай арміі — роце ганаровай варты Мінскай ваеннай камендатуры Узброеных Сіл Рэспублікі Беларусь. 17 лютага яна адзначыла 15 гадоў з дня заснавання. Між іншым, святкаванне гэтае адбывалася ў культурным кантэксце: урачыстасці прайшлі ў мінскім кінатэатры “Цэнтральны”, дзе вайскоўцаў, апроч усяго, чакаў і прагляд кінафільма. А ўвечары ў частцы адбыўся вялікі канцэрт.